Tete Montoliu

Vicenç «Tete» Montoliu i Massana (født 28. mars 1933 i Eixample utenfor Barcelona, død samme sted 24. august 1997) var en katalansk jazzpianist.

Han var født blind, av musikerforeldre, lærte Braille-skrevne noter, gikk i lære hos Petri Palou og senere hos 
Conservatori Superior de Música de Barcelona (1946-1953) der han gjennom Don Byas i 1947 fikk sistt første møte med bebop.  Hans internasjonale gjennombrudd kom i samarbeid med Lionel Hampton Jazz flamenco (1957).  Senere spilte han i European All-Stars (1961) og turnerte med Roland Kirk (1963).  Han var i denne tiden også lærer for Magni Wentzel som studerte jazzsang og klassisk gitar. Ved Moldejazz  året etter var han i fire oppsetninger med Niels-Henning Ørsted Pedersen og Alex Riel, blant annet som innleid internasjonalt komp for Dexter Gordon og Benny Golson.  Med Andreas Skjold og Bergen Big Band skal han (med egen trio) ha opptrådt på Konsertpaleet ved Nattjazz den 1. juni 1977.
Av plateutgivelser med Tete nevnes
albumene Body & Soul (1971), Tete! (1974), Tete a Tete (1976), Lunch in L.A. (duett med Chick Corea), The man from Barcelona (1990) og Tete en el San Juan (1997).Tete Montoliu discography fra jazzdiscography.com. 
Montoliu døde av kreft.

 Referanser 

 Eksterne lenker   




Kategori:Spanske musikere
Kategori:Jazzpianister
Kategori:Personer fra Barcelona
Kategori:Blinde personer